**MEGÁLLAPODÁS**

Amely létrejött

egyrészről a Szentbékkálla és Mindszentkálla Szennyvíz Társulás (székhelye: 8281 Szentbékkálla, Kossuth utca 11. képviseli: Sárvári Csaba, elnök; a továbbiakban: Társulás);

másrészről a Kővágóörsi Közös Önkormányzati Hivatal (székhelye: 8254 Kővágóörs, Petőfi u. 2.; képviseli: dr. Szabó Tímea, címzetes főjegyző; a továbbiakban: Hivatal) között az alulírott napon az alábbi feltételekkel:

1. A megállapodás tárgya a Társulás, mint önállóan működő költségvetési szerv szellemi és fizikai (technikai) támogató tevékenységeinek (ezen belül különösen: pénzügyi-gazdasági feladatainak) ellátása.
2. A Társulás és a Hivatal megállapodik, hogy a Társulással kapcsolatos 1. pont szerinti feladatokat a Hivatal mint önállóan működő és gazdálkodó költségvetési szerv ellátja.
3. A társulás a gazdasági feladatai körében

3. 1. Az előirányzatok feletti rendelkezési jogosultság szempontjából: teljes jogkörrel rendelkezik, melyek a következők: személyi juttatások, munkaadót terhelő járulékok, dologi kiadások előirányzatai, felhalmozási kiadások

3. 2. A 3. 1. pontban felsorolt előirányzatok tekintetében kötelezettséget vállal, utalványozza a kifizetéseket, igazolja a teljesítést.

3.3. Önálló bankszámlával és házipénztárral rendelkezik.

3. 4. Félévente számlát állít, ki a vagyonkezelési díjról a Bakonykarszt Víz- és Csatornamű Zrt. által megküldött adatok alapján.

3. 5. Biztosítja a biztonságos gazdálkodását.

3. 6. Beszerzi, nyilvántartja, raktározza, leltározza és selejtezi a tárgyi eszközöket és a készleteket.

3. 7. Megóvja és kezeli a Társulás vagyonát.

3. 8. A Társulás költségvetésének és beszámolójának elkészítésében a vonatkozó jogszabályok rendelkezései szerint közreműködik.

 4. A hivatal az 1. pontban szereplő feladatai ellátása körében:

4. 1. A Társulás kifizetései tekintetében ellátja az ellenjegyzői és az érvényesítői feladatokat, a kifizetések bizonylatolását és teljesítését.

4. 2. Közreműködik az biztonságos gazdálkodásának biztosításában.

4. 3. Ellátja a könyvelési feladatokat.

4. 4. A 3. 8. pont figyelembevételével és a Társulás adatszolgáltatása alapján elkészíti a Társulás költségvetését, beszámolóját és a gazdálkodásról szóló tájékoztatókat.

4. 5. Közreműködik a vagyonkezelési díjak kiszámításában.

4. 6 A Közös Hivatal kiterjesztett szabályzatait alkalmazza.

5. Jelen megállapodás határozatlan időre szól.

Köveskál, 2023. november 10.

 Sárvári Csaba dr. Szabó Tímea

 elnök címzetes főjegyző